Document ID: 32013D0727

VYKONÁVACIE ROZHODNUTIE KOMISIE
zo 6. decembra 2013,
ktorým sa stanovuje formát na oznamovanie informácií o prijímaní a podstatných revíziách programov odpadového hospodárstva a programov predchádzania vzniku odpadu
[oznámené pod číslom C(2013) 8641]
(Text s významom pre EHP)
(2013/727/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (1), a najmä na jej článok 33 ods. 2,
keďže:
(1)
Podľa článku 28 smernice 2008/98/ES musia členské štáty zabezpečiť, aby ich príslušné orgány vypracovali jeden alebo viac programov odpadového hospodárstva vzťahujúce sa na celé geografické územie daného členského štátu.
(2)
Okrem toho, v súlade s článkom 29 smernice 2008/98/ES musia členské štáty najneskôr do 12. decembra 2013 vypracovať programy predchádzania vzniku odpadu.
(3)
S cieľom uľahčiť predkladanie relevantných informácií o prijatí a podstatných revíziách týchto programov Komisii by sa mal prijať formát na oznamovanie takých informácií.
(4)
Opatrenia stanovené v tomto rozhodnutí sú v súlade so stanoviskom výboru zriadeného podľa článku 39 smernice 2008/98/ES,
PRIJALA TOTO ROZHODNUTIE:
Článok 1
Členské štáty používajú na informovanie Komisie o prijatí a podstatných revíziách programov odpadového hospodárstva a programov predchádzania vzniku odpadu uvedených v článkoch 28 a 29 smernice 2008/98/ES formáty stanovené v prílohách I a II k tomuto rozhodnutiu.
Článok 2
Toto rozhodnutie je určené členským štátom.
V Bruseli 6. decembra 2013

Labels: 12
18
20